turjo4nis/wikipedia-bn-dump-20250701 huggingface dataset:
আবদুল হাকিম (বীর বিক্রম)

আবদুল হাকিম (জন্ম: অজানা - মৃত্যু: ২০০১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
আবদুল হাকিমের জন্ম নোয়াখালী জেলার চাটখিল উপজেলার পাঁচগাঁও নিজ ভাওর গ্রামে। তার বাবার নাম দীন মোহাম্মদ এবং মায়ের নাম সাবেদা খাতুন। তার স্ত্রীর নাম রুচিয়া খাতুন। তার তিন ছেলে, দুই মেয়ে।

কর্মজীবন 
ইপিআরে চাকরি করতেন আবদুল হাকিম। ১৯৭১ সালে কর্মরত ছিলেন চট্টগ্রাম ইপিআর সেক্টর হেডকোয়ার্টার্সের অধীনে। মুক্তিযুদ্ধ শুরু হলে যুদ্ধে যোগ দেন। এরপর ১ নম্বর সেক্টর এলাকায় কিছুদিন যুদ্ধ করেন। পরে তাকে অন্তর্ভুক্ত করা হয় নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টের আলফা কোম্পানিতে। ছাতক, গোয়াইনঘাটসহ আরও কয়েক স্থানে তিনি সাহসিকতার সঙ্গে যুদ্ধ করেন। আবদুল হাকিম স্বাধীনতার পর আর চাকরি করেননি।

মুক্তিযুদ্ধে ভূমিকা 
১৯৭১ সালের ৫ নভেম্বর সিলেটের গোয়াইনঘাট এলাকার রাধানগর সীমান্ত এলাকায় ছিল ছোট একটি বাজার। বাজারের পূর্ব পাশ দিয়ে পিয়াইন নদীর শাখা। এর উত্তর পারে জাফলং চা-বাগান। উত্তর-পূর্বদিকে কয়েক মাইল দূরে বাংলাদেশের সীমান্তবর্তী বিওপি তামাবিল এবং ভারতের ডাউকি বিওপি। রাধানগরসহ গোয়াইনঘাট এলাকায় ছিল পাকিস্তানিদের শক্তিশালী প্রতিরক্ষা অবস্থান। এখানে প্রতিরক্ষায় নিয়োজিত ছিল পাকিস্তানি সেনাবাহিনীর ৩১ পাঞ্জাব রেজিমেন্ট, পাঞ্জাব রেঞ্জার ও টসি ব্যাটালিয়ন। অক্টোবর মাসের শেষ দিকে নিয়মিত মুক্তিবাহিনীর ৩ ইস্ট বেঙ্গল রেজিমেন্ট পাকিস্তানিদের অবস্থানে আক্রমণের জন্য সীমান্ত অতিক্রম করে বাংলাদেশের ভেতরে আসে। ৫ নভেম্বর রাধানগরে ভয়াবহ যুদ্ধ হয়। মুক্তিবাহিনীর ৪ নম্বর সেক্টরের ডাউকি সাব-সেক্টরের একদল মুক্তিযোদ্ধা, জেড ফোর্সের ৩ ইস্ট বেঙ্গল রেজিমেন্ট ও মিত্রবাহিনীর ৫/৫ গুর্খা রেজিমেন্টের একদল সেনা যৌথভাবে এ যুদ্ধে অংশ নেয়। রাতে পাহাড়ি পথে হেঁটে আবদুল হাকিমসহ একদল মুক্তিযোদ্ধা পৌঁছান পাকিস্তানি সেনাবাহিনীর প্রতিরক্ষা অবস্থানের কাছে। সেখানে কোদাল-খন্তা চালিয়ে শুরু হয় ছোট পরিখা খোঁড়ার কাজ। তারপর মুক্তিযোদ্ধারা অবস্থান নেন পরিখার ভেতরে। অধিনায়কের সংকেত পেলেই মুক্তিযোদ্ধাদের একযোগে আক্রমণ করার কথা কিন্তু তার আগেই পাকিস্তানিরা তাদের সুরক্ষিত প্রতিরক্ষা অবস্থান থেকে শুরু করে আর্টিলারি ও মর্টারের গোলাবর্ষণ। গোলাবর্ষণ ও গুলিবৃষ্টিতে মুক্তিযোদ্ধাদের মাথা তোলাই প্রায় দুঃসাধ্য হয়ে পড়ে মুক্তিযোদ্ধাদের। চরম প্রতিকূল অবস্থা সত্ত্বেও আবদুল হাকিমসহ কয়েকজন সাহসিকতার সঙ্গে পাকিস্তানি আক্রমণ মোকাবিলা করতে থাকেন। কিন্তু আবদুল হাকিম বেশিক্ষণ লড়াই করতে পারলেন না। হঠাৎ একসঙ্গে চার-পাঁচটি গুলি এসে লাগল তার চোখ, বুক ও কোমরে। গুরুতর আহত হয়ে লুটিয়ে পড়লেন মাটিতে। সেদিন মুক্তিবাহিনী ও মিত্রবাহিনীর আক্রমণ ব্যর্থতায় পর্যবসিত হয়। যুদ্ধে মুক্তিবাহিনীর বেশ কয়েকজন মুক্তিযোদ্ধা ও মিত্রবাহিনীর বিপুলসংখ্যক সেনাসদস্য শহীদ হন। আহত হন আবদুল হাকিমসহ অনেকে। আবদুল হাকিমকে সহযোদ্ধারা উদ্ধার করে ভারতের শিলং হাসপাতালে পাঠান। সেখানে তিনি চিকিৎসাধীন থাকা অবস্থায় দেশ স্বাধীন হয়ে যায়।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
জন্মের সাল অজানা
২০০১-এ মৃত্যু
আফগানিস্তান–বাংলাদেশ সম্পর্ক

আফগানিস্তান–বাংলাদেশ সম্পর্ক বলতে বাংলাদেশ এবং আফগানিস্তান রাষ্ট্রদ্বয়ের মধ্যকার দ্বিপাক্ষিক সম্পর্ককে বুঝানো হয়। বাংলাদেশ উজবেকিস্তানে থাকা বাংলাদেশ দূতাবাসের মাধ্যমে আফগানিস্তানে কূটনৈতিক কার্যক্রম পরিচালনা করে। উজবেকিস্তানে নিযুক্ত বাংলাদেশের রাষ্ট্রদূত জাহাঙ্গীর আলম একইসঙ্গে আফগানিস্তান ও তাজিকিস্তানের রাষ্ট্রদূতের দায়িত্বেও রয়েছেন।

ইতিহাস 
বাংলাদেশের স্বাধীনতা যুদ্ধ চলাকালে আফগানিস্তান রাজতন্ত্র পশ্চিম পাকিস্তান থেকে এ দেশের সাধারণ মানুষদের নিরাপদ আশ্রয়ের যোগান দিয়েছিল। আফগানিস্তানের পিপলস ডেমোক্রেটিক পার্টি নতুন প্রতিষ্ঠিত রাষ্ট্র বাংলাদেশকে দ্রুত স্বীকৃতি দিয়েছিল ।

২০১০ সালে আফগানিস্তান ও পাকিস্তানে নিযুক্ত সাবেক মার্কিন বিশেষ দূত রিচার্ড হোলব্রুক বাংলাদেশকে আফগানিস্তানে যুদ্ধ সৈন্য পাঠানোর জন্য অনুরোধ করেন। এর কিছু দিন পর সাইট ইনস্টিটিউট "Afghan Taliban reacts to US requesting troops from Bangladesh" শিরোনামে একটি প্রতিবেদন প্রকাশ করে। দুইদিন পর, মার্কিন দূতাবাস ঢাকায় সংবাদ সম্মেলন এ পুনরায় অনুরোধ জানিয়ে বলেন "মার্কিন যুক্তরাষ্ট্র আফগানিস্তানে বৈশ্বিক শান্তি ও স্থিতিশীলতার জন্য বাংলাদেশের অংশগ্রহণের বিষয়ে তার তীব্রতর করেছে।" ঐ সময়ে বাংলাদেশের সাধারণ মানুষ সহ বিভিন্ন রাজনৈতিক দল ঐকমত পোষণ করেছিলেন যে জাতিসংঘের ম্যান্ডেট ছাড়া আফগানিস্তানে বাংলাদেশের সৈন্য পাঠানো উচিত না।  পরবর্তীতে, বাংলাদেশ সরকার ঘোষণা করে যে তারা আফগানিস্তানে সৈন্য পাঠাবেনা কিন্তু বাংলাদেশ যুদ্ধ বিধ্বস্ত দেশ পুনর্বাসন এবং পুনর্নির্মাণের সহায়তা প্রদান করতে চায়।

আফগানিস্তানের পুনর্গঠনে সহযোগিতা 
আফগানিস্তানের পুনর্গঠন প্রক্রিয়াতে বাংলাদেশ সক্রিয়ভাবে অংশ নিয়েছিল, আফগান রাষ্ট্রপতি হামিদ কারজাই নিজে এর প্রশংসা করেছেন। বাংলাদেশ আফগানিস্তানের সরকারি কর্মচারী, পুলিশ কর্মকর্তা ও কূটনীতিকদের প্রশিক্ষণের মাধ্যমে একটি দক্ষ কর্মসংস্থান তৈরির প্রস্তাব দিয়েছিল। বাংলাদেশ আফগানিস্তানকে ব্যাংকিং, দুর্যোগ ব্যবস্থাপনা, প্রাথমিক ও গণশিক্ষা, স্বাস্থ্যসেবা, কৃষি ইত্যাদির ক্ষেত্রে কারিগরি ও বৃত্তিমূলক প্রশিক্ষণ প্রদানের ক্ষেত্রে আগ্রহ প্রকাশ করে।

বেশিরভাগ বাংলাদেশী এনজিও আফগানিস্তানের আর্থ-সামাজিক উন্নয়নের জন্য কাজ করছে। বাংলাদেশ ভিত্তিক ব্র্যাক ২০০২ সাল থেকে আফগানিস্তানে কাজ করছে। ২০১২ সালের হিসাবে, সারা দেশে ১৭৩ টি অফিস ছিল, যা প্রায় ২৯.৮ মিলিয়ন মানুষের জীবন প্রভাবিত করছিল।

আফগানিস্তান তার শিক্ষা ব্যবস্থার উন্নয়নে বাংলাদেশের সহায়তা চেয়েছে। ২০০৯ সালে আফগানিস্তানের বিশ্ববিদ্যালয় থেকে ১২ সদস্যের একটি প্রতিনিধিদল উচ্চ শিক্ষা ব্যবস্থার অভিজ্ঞতা লাভের জন্য ঢাকায় এসেছিলেন। ২০১১ সালের হিসাবে, ৩৫জন আফগান ছাত্র বাংলাদেশী বিশ্ববিদ্যালয়গুলিতে অধ্যয়নরত ছিল।

অর্থনৈতিক সম্পর্ক 
আফগান বাজারে বাংলাদেশী পাট, সিরামিক ও ফার্মাসিউটিক্যাল পণ্যের বেশ ভাল চাহিদা রয়েছে। আফগানিস্তান তার পুনর্নির্মাণ প্রচেষ্টার জন্য বাংলাদেশ থেকে জনশক্তি নিয়োগের আগ্রহ প্রকাশ করেছে। দ্বিপক্ষীয় বাণিজ্য সম্প্রসারণের উদ্দেশে আফগানিস্তান বাংলাদেশের সঙ্গে সরাসরি ব্যবসায়িক সংযোগ তৈরির ও প্রস্তাব করেছে।

তথ্যসূত্র 

ব
বাংলাদেশের দ্বিপাক্ষিক সম্পর্ক
ফাহিম মুনতাসির

ফাহিম মুনতাসির রহমান (জন্ম: ১ নভেম্বর, ১৯৮০) ময়মনসিংহে জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতে অফ ব্রেক বোলিংয়ে পারদর্শিতা দেখিয়েছেন। এছাড়াও, ডানহাতে ব্যাটিংয়ে পারদর্শিতা দেখিয়েছেন। ২০০১ থেকে ২০০২ সাল পর্যন্ত খুবই স্বল্পকালের জন্য বাংলাদেশ দলের পক্ষে ৩টি টেস্ট ও ৩টি ওডিআইয়ে অংশগ্রহণ করেছেন ফাহিম মুনতাসির।

খেলোয়াড়ী জীবন 
১৯৯৮-৯৯ মৌসুমে ঢাকা বিভাগের পক্ষে প্রথম-শ্রেণীর ক্রিকেটে অভিষেক ঘটে তার। ২০০১ সালে জিম্বাবুয়ের বিপক্ষে তার ওডিআই অভিষেক ঘটে। কিন্তু তিনটি ওডিআইয়ে অংশ নিলেও কোন উইকেট লাভে ব্যর্থ হন তিনি। এরপর সফরকারী পাকিস্তানের বিপক্ষে ৯ জানুয়ারি, ২০০২ তারিখে টেস্ট অভিষেক ঘটে তার। ঢাকার বঙ্গবন্ধু জাতীয় স্টেডিয়ামে অনুষ্ঠিত দুই টেস্ট সিরিজের প্রথম টেস্টের প্রথম ইনিংসে দুই বল খেলে ওয়াকার ইউনুসের বলে শূন্য রানে বোল্ড হলেও দ্বিতীয় ইনিংসে দলের পক্ষে সর্বোচ্চ ৩৩ রান তুলে দানিশ কানেরিয়ার শিকারে পরিণত হলেও একটি ছক্কা হাঁকান। তবে পাকিস্তানের একমাত্র ইনিংসে বল হাতে কোন উইকেট পাননি। ঐ খেলায় তার দল  সর্বমোট তিন টেস্টে অংশ নিয়ে সর্বমোট পাঁচ-উইকেট পেয়েছিলেন।

২০০৭ সাল পর্যন্ত ঘরোয়া ক্রিকেটে তার দৃপ্ত পাদচারণা ছিল। এরপর তিনি ক্রিকেট থেকে অবসর নেন।

তথ্যসূত্র

আরও দেখুন 
 আলমগীর কবির
 বাংলাদেশী টেস্ট ক্রিকেটারদের তালিকা
 বাংলাদেশী ওডিআই ক্রিকেটারদের তালিকা

বহিঃসংযোগ 
 
 

১৯৮০-এ জন্ম
খুলনা বিভাগের ক্রিকেটার
জীবিত ব্যক্তি
ঢাকা বিভাগের ক্রিকেটার
বাংলাদেশী ক্রিকেটার
বাংলাদেশের টেস্ট ক্রিকেটার
বাংলাদেশের একদিনের আন্তর্জাতিক ক্রিকেটার
ময়মনসিংহের ব্যক্তি
২১শ শতাব্দীর বাংলাদেশী পুরুষ ক্রীড়াবিদ
চায়না গেট (চলচ্চিত্র)

চায়না গেট একটি ১৯৯৮ সালের বলিউড নির্মিত হিন্দি অ্যাকশন ধর্মী চলচ্চিত্র। এই চলচ্চিত্রের পরিচালক ছিলেন রাজকুমার সন্তোষী।

কাহিনী 
কর্নেল কৃষ্ণকান্ত পুরী ভারতীয় সেনাবাহিনীর একজন বহিষ্কৃত অফিসার যিনি ভারত-চীন যুদ্ধকালীন এক অসফল অপারেশনে নেতৃত্ব দিয়েছিলেন। তার কোর্ট মার্শাল হয়, নিজেকে নির্দোষ প্রমাণ করতে ব্যর্থ হয়ে হতাশ জীবন যাপন করছিলেন একাকী। তার ও তার বাকি সাথীদের ব্যার্থতার দায় নিজের ঘাড়ে নিয়ে একদিন আত্মহত্যা করতে মনস্থির করেন কিন্তু এসময় তার কাছে এসে সাহায্য চায় সন্ধ্যা নাম্নী এক তরুনী যার পিতাকে জাগিরা নামক এক দস্যু নির্মমভাবে হত্যা করেছে। দেবদুর্গ গ্রাম জাগিরার কবলে। সে সেখানকার অধিবাসীদের ওপর জোরজুলুম চালায়। সন্ধ্যার পিতা ফরেস্ট অফিসার সুন্দর রাজন এর বিরোধীতা করলে তাকে হত্যা করে জাগিরা। গ্রামের মানুষরা কোনো প্রতিবাদ কর‍তে সাহস পায়না। গ্রামের একমাত্র প্রতিবাদী মুখিয়াকেও হত্যা করে দস্যুরা। কর্নেল পুরী মনে করেন এই নতুন মিশন তাকে প্রতিষ্ঠা এনে দেবে ও মিথ্যা অপবাদের কলঙ্ক মুছতে সহায়ক হবে। তিনি তার দলের বাকি সাথীদের ডেকে আনেন নতুন অভিযানে যোগ দেওয়ার জন্যে। এদের মধ্যে রগচটা কর্নেল কৃষন পুরী, ব্লাড ক্যানসার আক্রান্ত মেজর গুরুং, মাতাল মেজর জন, ব্যবসায়ী মেজর কূলভূষন, মেজর সরফরাজ ও মৃত এক সাথীর পুত্র উদিত সমেত সকলেই এসে হাজির হয়। তারা দেবদুর্গ গ্রামে এলে জগিরার দলের সাথে প্রথম যুদ্ধে বোঝা যায় দু তিনজন বাদে প্রায় সকলেই যুদ্ধ করার মতো অবস্থায় নেই। তারা বয়েসের ভারে, রোগে ও অনভ্যাসে অসহায়। মেজর গুরুং তাদের আবার ট্রেনিং করার ব্যবস্থা করেন। গ্রামের সকল মানুষের সাথে তারা সুসম্পর্ক গড়ে তোলে, স্কুল প্রতিষ্ঠা করে। অসৎ পুলিশ অফিসার বারুদ তাদের গ্রেপ্তার করতে আসে গ্রামে গোলাগুলি চালানোর জন্যে। তার চক্রান্তে কৃষ্ণকান্ত ও তার দলবল জগীরার কবলে পড়লেও সন্ধ্যার সাহায্যে মুক্তি পায় এবং সরফরাজ তাড়া করে জগীরাকে ধরে ফেলে। ইনস্পেকটর বারুদের সাহায্যে জগীরা আবার ছাড়া পায় এবং সরফরাজকে অসহায় অবস্থায় পেয়ে হত্যা করে। এই খবর পেয়ে কৃষ্ণকান্ত ও বাকি সাথীরা বারুদকে হত্যা করেন ও সকলে মিলে জগীরার দলকে আক্রমণ করেন। শেষ যুদ্ধে সাথীদের অনেকেই মারা যান। জগীরাকে তার নিজের ঘাঁটিতেই খুন করেন গুরুং, কর্নেল কৃষ্ণকান্ত, কৃষন পুরী ও উদিত। এই ঘটনায় গোটা দেবদুর্গ আতংকমুক্ত হয় ও রাজ্যপাল (যিনি অতীতে সেনাকর্তা হিসেবে, কৃষ্ণকান্ত ও সহ অফিসারদের বরখাস্ত করেছিলেন) জীবিত সেনাদের পুরষ্কৃত করেন ও হৃত সম্মান ফিরিয়ে দেন।

অভিনয় 
 ওম পুরি - কর্নেল কৃষ্ণকান্ত পুরী
 অমরিশ পুরী - কর্নেল কৃষন পুরী
 নাসিরুদ্দিন শাহ্  মেজর সরফরাজ
 ড্যানি - মেজর গুরুং
 মমতা কুলকার্নি - সন্ধ্যা
 অনুপম খের - গভর্নর
 পরেশ রাওয়াল - ইনস্পেকটর বারুদ
 উর্মিলা মাতন্ডকর - ছাম্মা ছাম্মা গানের বিশেষ চরিত্র
 মুকেশ তিওয়ারী - জাগিরা
 শিবাজী সতম - গ্রাম প্রধান
 ইলা অরুন - গ্রাম প্রধানের স্ত্রী
 গিরীশ কারণার্ড - ফরেস্ট অফিসার
 জগদীপ

সংগীত

তথ্যসূত্র

বহিঃসংযোগ
 

১৯৯৮-এর চলচ্চিত্র
হিন্দি ভাষার চলচ্চিত্র
১৯৯০-এর দশকের হিন্দি ভাষার চলচ্চিত্র
ভারতীয় মারপিটধর্মী চলচ্চিত্র
আনু মালিক সুরারোপিত চলচ্চিত্র
আইটেম নাম্বার বিশিষ্ট চলচ্চিত্র
ভারতের পুলিশ বিভাগের কাল্পনিক চিত্রায়ণ
জাপানি চলচ্চিত্রের ভারতীয় পুনর্নির্মাণ
প্রতিশোধ বিষয়ক ভারতীয় চলচ্চিত্র
পার্সি সন

পার্সিভাল হেনরি ফ্রেদেরিক সন (; জন্ম: ২৫ সেপ্টেম্বর, ১৯৪৯ - মৃত্যু: ২৭ মে, ২০০৭) অটশুর্ন এলাকায় জন্মগ্রহণকারী বিশিষ্ট দক্ষিণ আফ্রিকান আইনজীবী ও ক্রিকেট প্রশাসক ছিলেন। জুলাই, ২০০৬ সালে ক্রিকেটের সর্বোচ্চ পরিচালনা পরিষদ আন্তর্জাতিক ক্রিকেট কাউন্সিলের ৬ষ্ঠ সভাপতির দায়িত্ব পালন করেন পার্সি সন। মৃত্যুকালীন অবস্থায়ও তিনি এ দায়িত্বে বহাল থাকাসহ আফ্রিকা অঞ্চল থেকে প্রথম আইসিসি সভাপতি ছিলেন।

প্রারম্ভিক জীবন 
দক্ষিণ আফ্রিকার কেপটাউনের কাছাকাছি আউটশ্রুন এলাকায় পার্সি সন জন্মগ্রহণ করেন। তিনি তার সাত ভাইয়ের একজন ছিলেন। বেলগ্রাভিয়া সিনিয়র সেকেন্ডারি স্কুলে অধ্যয়ন করেন। তারপর ওয়েস্টার্ন কেপ বিশ্ববিদ্যালয়ে আইনে পড়াশোনা শেষে অ্যাটর্নি ও অ্যাডভোকেট মনোনীত হন। পাবলিক প্রসিকিউটরসহ দক্ষিণ আফ্রিকান পুলিশ বিভাগে আইন পরামর্শকের দায়িত্ব পালন করেন।

মেইটল্যান্ড ও পারো ক্রিকেট ইউনিয়ন দলে অফ স্পিনার হিসেবে খেলেন। তবে প্রথম-শ্রেণীর ক্রিকেটে অংশ নেয়ার সৌভাগ্য হয়নি তার। কেপ টাউনের বেলভিল এলাকায় স্থানীয় ক্লাবের ক্রিকেট প্রশাসনে অংশ নেয়ার মাধ্যমে কর্মজীবন শুরু হয় তার। দৃশ্যতঃ তিনিই ক্লাবের একমাত্র ব্যক্তি হিসেবে পড়তে ও লিখতে পারতেন।

কর্মজীবন 
১৯৭৪ থেকে ১৯৮৩ সময়কালে হাসান হোয়া’র অধীনে শ্বেতাঙ্গবিহীন ওয়েস্টার্ন প্রভিন্স ক্রিকেট বোর্ডে সহঃ সভাপতির দায়িত্ব পালন করেন। এরপর ১৯৯০ থেকে ১৯৯২ সময়কালে সভাপতিত্ব করেন তিনি। এছাড়াও, গোত্রীয়ভাবে পৃথক দক্ষিণ আফ্রিকান ক্রিকেট বোর্ডের সহঃ সভাপতি ছিলেন।

১৯৯১ সালে বর্ণবৈষম্যবাদ দূরীকরণের পর বিশ্ব ক্রিকেট অঙ্গনে দক্ষিণ আফ্রিকার প্রত্যাবর্তনে গুরুত্বপূর্ণ ভূমিকা পালন করেন সন। ২০০৩ সালের পূর্ব-পর্যন্ত তিন বছর মেয়াদে দক্ষিণ আফ্রিকা ইউনাইটেড ক্রিকেট বোর্ডের সভাপতির দায়িত্বে ছিলেন। এছাড়াও ইউসিবি’র ব্যবস্থাপনা কমিটিতেও তিনি কাজ করেছেন।

সেপ্টেম্বর, ২০০১ সালে জিম্বাবুয়ে সফরের পর অস্ট্রেলিয়া সফরের জন্য জাস্টিন অনটং মনোনীত হলে বিতর্কে পরিণত হয়। নির্বাচকমণ্ডলী জ্যাকুয়েস রুডল্ফকে দলে রাখলেও তার হস্তক্ষেপে এ সিদ্ধান্ত বাতিল হয়ে যায়। এ প্রসঙ্গে তিনি জানান যে, বর্ণজনিত খেলোয়াড় অন্তর্ভুক্তির নিয়মের কারণে অনটংকে দলে রাখা হয়েছে।

২০০৪ সালে আইসিসি’র সহঃ সভাপতি মনোনীত হন। জুন, ২০০৫ সালে ষষ্ঠ সভাপতি হিসেবে এহসান মানি’র স্থলাভিষিক্ত করার কথা থাকলেও আরও এক বছর মেয়াদ বৃদ্ধি করা হলে অবশেষে ২০০৬ সালে এ দায়িত্বভার অর্পিত হয়। দুই বছর পর মার্চ, ২০০৭ সালে আরও এক বছর অতিরিক্ত দায়িত্ব পালন করেন। এ সময় আইসিসি কর্তৃপক্ষ ডেভিড মর্গ্যান ও শরদ পওয়ারের মধ্যকার সিদ্ধান্ত নিতে ব্যর্থ হলে এ সুযোগ পান তিনি। দূর্বল স্বাস্থ্যের কারণে, জ্যামাইকায় ২০০৭ সালের ক্রিকেট বিশ্বকাপের উদ্বোধনী আসরে খুব কম সময়ই অবস্থান করেন।

দেহাবসান 
২২ মে, ২০০৭ তারিখে প্রকাশ পায় যে, তিনি ডারবানভিল মেডি-ক্লিনিকে গুরুতর অসুস্থ অবস্থায় চিকিৎসাধীন। বৃহদন্ত্রে সামান্য অস্ত্রোপচারের পর জটিলতা বৃদ্ধির প্রেক্ষিতে গভীর পর্যবেক্ষণে রাখা হয় তাকে। এ অস্ত্রোপচারটি ফেব্রুয়ারিতে করার কথা ছিল। পাঁচদিন পর তার দেহাবসান ঘটে। স্ত্রী সান্দ্রা, দুই পুত্র ও এক কন্যাকে রেখে যান তিনি।

তথ্যসূত্র

আরও দেখুন 
 কলিন কাউড্রে
 আ হ ম মোস্তফা কামাল
 আইসিসি সভাপতিদের তালিকা

বহিঃসংযোগ 
Obituary , The Times, 28 May 2007
Obituary, The Guardian, 28 May 2007
ICC president Percy Sonn mourned, BBC News, 27 May 2007
Profile from Cricinfo
Obituary, The Daily Telegraph, 29 May 2007

১৯৪৯-এ জন্ম
২০০৭-এ মৃত্যু
আইসিসি সভাপতি
দক্ষিণ আফ্রিকার ক্রিকেট প্রশাসক
পশ্চিম কেপ বিশ্ববিদ্যালয়ের প্রাক্তন শিক্ষার্থী
অ্যান হ্যাথাওয়ে

অ্যান জ্যাকুলিন হ্যাথাওয়ে (জন্ম নভেম্বর ১২, ১৯৮২) একজন আমেরিকান অভিনেত্রী এবং গায়ক। তিনি নিউ ইয়র্কের ব্রুকলেনে জন্ম গ্রহণ করেন এবং মিলবার্ন, নিউ জার্সিতে বেড়ে ওঠেন। হ্যাথাওয়ে তার মা এর দ্বারা অভিনয় করার জন্য অনুপ্রাণিত হয়েছিলেন এবং হাই স্কুলের একজন অভিনেতা হিসেবে তিনি "পেপার মিল প্লেহাউস রইজিং স্টার অ্যাওয়ার্ডের" জন্য তিনি মনোনীত হন "ওয়ানস আপন এ ম্যাট্রেস" এ অভিনয়ের জন্য। তিনি পেশাদারী ভাবে পর্দায় অভিনয় যাত্রা শুরু করেন স্বল্পকালীন ফক্স টেলিভিশন সিরিজ "গেট রিয়েল" (১৯৯৯-২০০০) এ অভিনয়ের মাধ্যমে।
ওয়াল্ট ডিজনি কমেডি চলচ্চিত্র প্রিন্সেস ডায়েরি (২০০১) এ মিয়া থার্মোপোলিস চরিত্রে অভিনয় করেন তিনি, যার জন্য টিন চয়েজ এ্যাওর্য়াড চয়েজ মুভি এক্ট্রেস -কমেডি নির্বাচিত হন। হিটওয়ে নিকোলাস নিকলিবি (২০০২) , এল্লা এনচ্যাচ (২০০৪), দ্য প্রিনসেস ডাইরিস ২: রয়্যাল এঙ্গেজমেন্ট (২০০৪), এবং হুডইউন্ড (২০০৫) চলচ্চিত্রে অভিনয়ের জন্য তিনি ব্যাপকভাবে প্রশংসিত ও "শিশুদের জন্য রোল মডেল" হয়ে উঠেছিলেন।

হ্যাথাওয়ে ২০০৫ সালে আরও প্রাপ্তবয়স্কদের ভূমিকা পালন করতে শুরু করেন, হ্যাবক (২০০৫) চলচ্চিত্রে অভিনয়ের জন্য সেরা অভিনেত্রী হিসেবে একটি ডিভিডি এক্সক্লুসিভ অ্যাওয়ার্ড অর্জন করেন, "ব্রোকব্যাক মাউন্টেন (২০০৫)" -এ অভিনয় করে সমালোচকদের প্রশংসায় স্ক্রীন অ্যাক্টরস গিল্ড অ্যাওয়ার্ড মনোনয়ন লাভ করেন, "দ্য ডেইল উইয়ার্স প্রাডা" (২০০৬) এ মেরিল স্ট্রিপের পাশাপাশি অভিনয়ে উপস্থিত হওয়ার জন্য আরও স্বীকৃতি লাভ করেন এবং বিকামিং জেন (২০০৭) এ জেন অস্টিন ভূমিকার জন্য অভিনেত্রীর দ্বারা সেরা অভিনয় শ্রেণীতে বিআইএফএ মনোনয়ন লাভ করেন। জেন জেনেশান জেনেই (২০০৭)।
র্যাচেল গেটিং মেরিড (২০০৮) চলচ্চিত্রে হঠাৎ মাদকাসক্ত থেকে পুনরুদ্ধার পাওয়া চরিত্রে অভিনয়ের জন্য ব্যাপক প্রশংসা লাভ করেছেন, যার জন্য তিনি জিতেছেন শ্রেষ্ঠ অভিনেতার জন্য ক্রিটিক'স চয়েস মুভি অ্যাওয়ার্ড এবং মনোনয়ন পান একাডেমি পুরস্কার, গোল্ডেন গ্লোব, স্ক্রিন অ্যাক্টরস গিল্ড এবং সেরা অভিনেত্রী / মহিলা লিডের জন্য ইন্ডী স্পিরিট পুরস্কার।

তথ্যসূত্র

বহিঃসংযোগ 

 
 
 
 
 
 
 
 
 
 
 

১৯৮২-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
আইরিশ বংশোদ্ভূত মার্কিন ব্যক্তি
আমেরিকান একাডেমি অব ড্রামাটিক আর্টসের প্রাক্তন শিক্ষার্থী
ইংরেজ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
নিউ ইয়র্ক শহরের অভিনেত্রী
নিউ ইয়র্ক বিশ্ববিদ্যালয়ের প্রাক্তন শিক্ষার্থী
ফরাসি বংশোদ্ভূত মার্কিন ব্যক্তি
মার্কিন কণ্ঠাভিনেত্রী
মার্কিন গায়িকা
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন নারীবাদী
মার্কিন মঞ্চ অভিনেত্রী
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
প্রাইমটাইম এমি পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
স্ক্রিন অ্যাক্টরস গিল্ড পুরস্কার (সেরা পার্শ্ব অভিনেত্রী - চলচ্চিত্র) বিজয়ী
স্যাটার্ন পুরস্কার বিজয়ী
স্যাটেলাইট পুরস্কার বিজয়ী
২১শ শতাব্দীর মার্কিন সঙ্গীতশিল্পী
২১শ শতাব্দীর মার্কিন গায়িকা
ব্রুকলিনের সঙ্গীতজ্ঞ
ব্রিটিশ বংশোদ্ভূত অভিনেত্রী
আইরিশ বংশোদ্ভূত অভিনেত্রী
জার্মান বংশোদ্ভূত অভিনেত্রী
নিউ জার্সির অভিনেত্রী
ব্রিটিশ বংশোদ্ভূত মার্কিন ব্যক্তি
অডিওবই পাঠক
প্রাক্তন রোমান ক্যাথলিক
অর্থনৈতিক ভূগোল

অর্থনৈতিক ভূগোল হলো ভূগোলের এমন একটি শাখা যেখানে পরিবেশ ও কালের প্রেক্ষিতে মানুষের অর্থনৈতিক কার্যাবলী নিয়ে আলোচনা করা হয়।

তাত্ত্বিক পটভূমি এবং প্রভাব 
অর্থনৈতিক ভূগোলের বিষয়গত ব্যাপার গবেষক এর পদ্ধতিগত চিন্তাধারা দ্বারা দৃঢ়ভাবে প্রভাবিত হয়। আলফ্রেড ওয়েবারের ঐতিহ্য অনুসরণ করে নিকোলাসিকাল অবস্থান তত্ত্ববিদরা, শিল্প অবস্থানের উপর নজর রাখেন এবং পরিমাণগত পদ্ধতি ব্যবহার করেন। ১৯৭০ দশকের পর থেকে নব্যধর্মীয় পদ্ধতির বিরুদ্ধে দুটি বৃহত্তর প্রতিক্রিয়া উল্লেখযোগ্যভাবে পদ্ধতিগত শৃঙ্খলা পরিবর্তিত হয়েছে: মার্কসবাদী রাজনৈতিক অর্থনীতি, ডেভিড হার্ভের কাজ থেকে বেরিয়ে আসছে; এবং নতুন অর্থনৈতিক ভূগোল যা স্বদেশীয় অর্থনীতিতে সামাজিক, সাংস্কৃতিক এবং প্রাতিষ্ঠানিক কারণগুলি বিবেচনা করে।

ইতিহাস 

আধুনা অর্থনৈতিক ভূগোলবিদগণ বিবিধ বিশিষ্ট ক্ষেত্রে মনোনিবেশ করেছেন; যেমন অবস্থান তত্ত্ব এবং স্থানিক বিশ্লেষণ (ভৌগোলিক তথ্য পদ্ধতি ব্যবহার করে), বাজার গবেষণা, যোগাযোগ ভূগোল, আবাসন শিল্পে মূল্য বৃদ্ধি, আঞ্চলিক ও বৈশ্বয়িক উন্নয়ন, পরিকল্পনা, ইন্টারনেট ভূগোল, আবিষ্কার, সামাজিক যোগাযোগ মাধ্যম.

অধ্যয়নের জন্য অভিগমনগুলি 
অর্থনৈতিক ভূগোল একটি অত্যন্ত বিস্তৃত বিষয় হিসাবে, অর্থনৈতিক ভূগোলবিদরা বিশ্বের অর্থনৈতিক প্রসারের গবেষণায় বিভিন্ন পদ্ধতি ব্যবহার করে অধ্যয়নের জন্য কিছু সুবিন্যস্ত উপায়ে সময়ের সাথে সাথে পরিবর্তিত হয়েছে:
 তত্ত্বীয় অর্থনৈতিক ভূগোল
 আঞ্চলিক অর্থনৈতিক ভূগোল
 ঐতিহাসিক অর্থনৈতিক ভূগোল
 অভিব্যক্তিমূলক অর্থনৈতিক ভূগোল
 জটিল অর্থনৈতিক ভূগোল
 আচরণগত অর্থনৈতিক ভূগোল

শাখাসমূহ 
 কৃষি ভূগোল
 শিল্প ভূগোল
 আন্তর্জাতিক বাণিজ্য ভূগোল
 সম্পদসমূহের ভূগোল
 পরিবহন এবং যোগাযোগের ভূগোল
 অর্থ ভূগোল
গবেষণার এই ক্ষেত্রগুলি অন্যান্য ভৌগোলিক বিজ্ঞানগুলির সাথে জড়িত থাকতে পারে।

অর্থনীতিবিদ এবং অর্থনৈতিক ভূগোলবিদ 
সাধারণভাবে, অর্থনীতিবিদরা অর্থনীতির স্থানগুলির প্রভাব সম্পর্কে গবেষণা করেন। অন্যদিকে ভূতাত্ত্বিকরা, অভ্যন্তরীণ কাঠামোর ওপর অর্থনৈতিক প্রক্রিয়াগুলির প্রভাবের ব্যাপারে আগ্রহী থাকেন।

নতুন অর্থনৈতিক ভূগোল 
নতুন অর্থনীতির উত্থানের সঙ্গে সঙ্গে অর্থনৈতিক বৈষম্য ক্রমশ বৃদ্ধি পাচ্ছে। নতুন অর্থনীতি, সাধারণত বিশ্বায়নের দ্বারা চিহ্নিত। যার ফলে ঘটছে তথ্য ও যোগাযোগ প্রযুক্তি ব্যবহার বৃদ্ধি, জ্ঞান সামগ্রী বৃদ্ধির এবং নারীবাদীতা। অর্থনৈতিক ভূগোলবিদরা ক্রমবর্ধমান ডিজিটাল বিভেদ সহ নতুন অর্থনীতির কারণে সামাজিক ও স্থানিক বিভাগগুলি অধ্যয়ন করতে সক্ষম।

নতুন অর্থনৈতিক ভূগোল প্রাথমিকভাবে অর্থনীতির সেবা-ভিত্তিক সেক্টরগুলির অন্তর্গত, যা উদ্ভাবনী প্রযুক্তি ব্যবহার করে সম্পাদনা করা হয়। যেমন সেসব শিল্প যেখানে লোকেরা কম্পিউটার এবং ইন্টারনেটের উপর নির্ভর করে।

তথ্যসূত্র

বহিঃসংযোগ 

 বৈজ্ঞানিক জার্নাল
 Tijdschrift voor economische en sociale geografie (TESG)  - Published by The Royal Dutch Geographical Society (KNAG) since 1948.
 Zeitschrift für Wirtschaftsgeographie - The German Journal of Economic Geography, published since 1956.

 অন্যান্য
 EconGeo Network
 Social and Spatial Inequalities

 
ভূগোল
অর্থনীতি
ভূগোলের শাখা
আঞ্চলিক অর্থনীতি
মানবীয় ভূগোল
নিসা, তুর্কমেনিস্তান

নিসা (বা পারথাউনিসা) তুর্কমেনিস্তানের আশখাবাদের ১৮ কিমি দক্ষিণ-পশ্চিমে আধুনিক বাগির গ্রামের কাছে অবস্থিত একটি প্রাচীন নগর। মনে করা হয় আরসাসেস ১ (২৫০ - ২১১ খ্রিস্টপূর্ব) এটি প্রতিষ্ঠা করেন।

২০০৭ সালে এটি ইউনেস্কো দ্বারা বিশ্ব ঐতিহ্যবাহী স্থান হিসেবে তালিকাভুক্ত করা হয়।

তথ্যসূত্র 

তুর্কমেনিস্তানের প্রত্নতাত্ত্বিক স্থান
পার্থিয় শহর
খ্রিস্টপূর্ব ৩য় শতাব্দীতে প্রতিষ্ঠিত জনবহুল স্থান
তুর্কমেনিস্তানের বিশ্ব ঐতিহ্যবাহী স্থান
খ্রিস্টপূর্ব ২য় শতাব্দীতে বিলুপ্ত
খ্রিস্টপূর্ব ২১০-এর দশকে প্রতিষ্ঠিত
খ্রিস্টপূর্ব ২৫০-এর দশকে প্রতিষ্ঠিত
বিউটি অ্যান্ড দ্য বিস্ট

বিউটি অ্যান্ড দ্য বিস্ট (ফরাসি: La Belle et la Bête, লা বেল এত্‌ লা বেত্‌) হল ফরাসি ঔপন্যাসিক গ্যাব্রিয়েল-সুজান বারবত দে ভিলান্যুভ রচিত রূপকথা। বইটি ১৭৪০ সালে লা জিউন আমেরিকানে এত লে কন্তেস মারিন্‌স-এ প্রকাশিত হয়। তার বৃহৎ গ্রন্থ সংস্করণকে সংক্ষিপ্ত, পুনঃলিখন করে জঁ-মারি লেপ্রিন্স দে বিউমন্ত ১৯৫৬ সালে ম্যাগাসিন দেস এনফান্তস-এ এবং অ্যান্ড্রু ল্যাং ১৮৮৯ সালে ব্লু ফেয়ারি বুক-এ তার রূপকথার বই ধারাবাহিকে প্রকাশ করেন। গল্পটি কিছু পূর্ববর্তী গল্প, যেমন ২য় শতাব্দীতে লুসিয়াস আপুলেই মাদৌরেন্সি রচিত "কিউপিড অ্যান্ড সাইকি" এবং জিওভান্নি ফ্রান্সেস্কো স্ত্রাপারোলা রচিত ইতালীয় রূপকথা "দ্য পিগ কিং" থেকে অনুপ্রাণিত।

ইউরোপ জুড়ে গল্পটি বিভিন্ন নামে পরিচিত। উদাহরণস্বরূপ, ফ্রান্সে গল্পটির অপেরা সংস্করণ হল জেমিরে অ্যান্ড আজর। ১৭৭১ সালে অপেরাটি রচনা করেছেন মার্মোন্টেল এবং সুর করেছেন গ্রেট্রি, যা ১৯শ শতাব্দী পর্যন্ত সফল ছিল। এটি দ্বিতীয় সংস্করণ অবলম্বনে রচিত। ১৭৪২ সালে নিভেলা দে লা চাউসি আমোর পোর আমোর নাটক রচনা করেন গ্যাব্রিয়েল-সুজান বারবত দে ভিলান্যুভের সংস্করণ থেকে। ডারহাম ও লিসবনের পণ্ডিতদের ধারণা গল্পটির উৎপত্তি ৪,০০০ বছর পূর্বে।

আধুনিক ব্যবহার

সাহিত্য
 জিওভান্নি ফ্রান্সেস্কো স্ত্রাপারোলা রচিত দ্য পিগ কিং, দ্য ফেইসটিয়াস নাইটস অফ স্ত্রাপারোলায় প্রকাশিত ইতালীয় রূপকথা।
 সের্গেই আক্সাকভ রচিত দ্য স্কারলেট ফ্লাওয়ার, ১৮৫৮ সালে প্রকাশিত রুশ রূপকথা।
 লরা ই. রিচার্ডস রচিত বিউটি অ্যান্ড দ্য বিস্ট ... দ্য স্টোরি রিটোল্ড, ১৮৮৬ সালে লন্ডনের ব্লিকি অ্যান্ড সন্স থেকে ও বোস্টনের রবার্টস ব্রাদার্স থেকে প্রকাশিত।
 রবিন ম্যাক্কিনলি রচিত ১৯৭৮ সালের বিউটি: আ রেটেলিং অফ দ্য স্টোরি অফ বিউট অ্যান্ড দ্য বিস্ট এবং ১৯৯৭ সালের রোজ ডটার।
 লেপ্রিন্স দে বিউমন্তের সংস্করণ অবলম্বনে অ্যাঞ্জেলা কার্টার রচিত ১৯৭৯ সালের দ্য ব্লাডি চেম্বার এর গল্প দ্য কোর্টশিপ ফো মিস্টার লিয়ন।
 তানিথ লি রচিত ছোটগল্প বিউটি, "বিউটি অ্যান্ড দ্য বিস্ট" গল্পের বিজ্ঞান কল্পকাহিনী সংস্করণ।
 অ্যালান মুর রচিত ১৯৮৫ সালে চিত্রনাট্য ফ্যাশন বিস্ট, যা পরে ২০১২ সালে একটি গ্রাফিক উপন্যাসের ব্যবহৃত হয়।
 আন্দ্রজেজ সাপকোভ্‌স্কি রচিত ১৯৯৩ সালের গল্প ইন দ্য লাস্ট উইশ।
 ক্রিস অ্যান ভল্‌ফ রচিত ১৯৯৪ সালের রোজেস অ্যান্ড থর্নস: বিউটি অ্যান্ড দ্য বিস্ট রিটোল্ড, মূল গল্পের পুনঃলিখন যেখানে দুটি কেন্দ্রীয় চরিত্রই নারী।
 লরেটা চেজ রচিত ১৯৯৫ সালের লর্ড অফ স্ক্রাউন্ডেলস, রাজকীয় রোম্যান্স ও "বিউটি অ্যান্ড দ্য বিস্ট" গল্পের পুনঃলিখন।

চলচ্চিত্র
 লা বেল এত লা বেত - জঁ কক্টিউ পরিচালিত ১৯৪৬ সালের ফরাসি চলচ্চিত্র। এতে জসেত ডে বেল ও জঁ মারাইস বিস্ট চরিত্রে অভিনয় করেন।
 বিউটি অ্যান্ড দ্য বিস্ট - গ্যারি ট্রোসডেল ও কার্ক ওয়াইজ পরিচালিত ১৯৯১ সালের ডিজনির অ্যানিমেশন চলচ্চিত্র। এতে বেল চরিত্রে কণ্ঠ দেন পেইজ ও'হারা ও বিস্ট চরিত্রে কণ্ঠ দেন রবি বেনসন।
 বিউটি অ্যান্ড দ্য বিস্ট - ক্রিস্টোফ গান্স পরিচালিত ২০১৪ সালের ফ্রাঙ্কো-জার্মান চলচ্চিত্র। এতে লিয়া সেডোয়া বেল ও ভিনসেন্ত কাসেল বিস্ট চরিত্রে অভিনয় করেন।
 বিউটি অ্যান্ড দ্য বিস্ট - বিল কনডন পরিচালিত ২০১৭ সালের ডিজনির পূর্ণদৈর্ঘ্য চলচ্চিত্র। এতে বেল চরিত্রে এমা ওয়াটসন ও বিস্ট চরিত্রে ড্যান স্টিভেনস অভিনয় করেন।

তথ্যসূত্র

নিউটি অ্যান্ড দ্য বিস্ট
১৭৪০-এর কাজ
প্রেম কাহিনী
ফরাসি রূপকথা
প্রেমের গল্প
বসুন্দিয়া ইউনিয়ন

বসুন্দিয়া ইউনিয়ন বাংলাদেশের যশোর জেলার যশোর সদর উপজেলার অন্তর্গত একটি প্রশাসনিক এলাকা। বসুন্দিয়া ফল উৎপাদনের জন্য বিখ্যাত। বসুন্দিয়ায় প্রচুর পরিমাণে লিচু উৎপাদন হয়। তাছাড়া বসুন্দিয়া বাজারের কাঁঠালের হাট সারা দেশের নামকরা।

ঐতিহ্যবাহী শিক্ষাপ্রতিষ্ঠান: বসুন্দিয়া স্কুল এন্ড কলেজ পূর্ব নাম বসুন্দিয়া মাধ্যমিক বিদ্যালয়। বিদ্যালয়টি ১০০ বছরের পুরনো শিক্ষা প্রতিষ্ঠান। এছাড়া জঙ্গলবাধাল মাধ্যমিক বিদ্যালয় নামে আরেকটি স্বনামধন্য শিক্ষা প্রতিষ্ঠান আছে।

বসুন্দিয়ার মানুষের আরেকটি বৈশিষ্ট্য হলো এই ইউনিয়নের মানুষ খুবই শান্তিপ্রিয়।

ইতিহাস

নামকরণ

তথ্যসূত্র

বহিঃসংযোগ 

যশোর সদর উপজেলার ইউনিয়ন
বিউটি অ্যান্ড দ্য বিস্ট (দ্ব্যর্থতা নিরসন)

বিউটি অ্যান্ড দ্য বিস্ট একটি প্রচলিত ফরাসি রূপকথা।

বিউটি অ্যান্ড দ্য বিস্ট দিয়ে আরও বুঝানো হয়

চলচ্চিত্র
 বিউটি অ্যান্ড দ্য বিস্ট - ১৯৪৬ সালের জঁ কক্টিউ পরিচালিত ফরাসি চলচ্চিত্র।
 বিউটি অ্যান্ড দ্য বিস্ট - ১৯৯১ সালের ডিজনির অ্যানিমেশন চলচ্চিত্র।
 বিউটি অ্যান্ড দ্য বিস্ট - ২০১৪ সালের ক্রিস্টফ গান্স পরিচালিত ফ্রাঙ্ক-জার্মান চলচ্চিত্র।
 বিউটি অ্যান্ড দ্য বিস্ট'' - ২০১৭ সালের বিল কনডন পরিচালিত ডিজনির পূর্ণদৈর্ঘ্য চলচ্চিত্র।